ประกาศแนวปฏิบัติ


ที่ นป. 3/2562


เรื่อง แนวทางในการปฏิบัติหน้าที่ของบุคลากรในธุรกิจตลาดทุน


\_\_\_\_\_\_\_\_\_\_\_\_\_\_\_\_\_\_


ตามที่ประกาศคณะกรรมการกํากับตลาดทุน ที่ ทลธ. 8/2557 เรื่อง หลักเกณฑ์เกี่ยวกับบุคลากรในธุรกิจตลาดทุน ลงวันที่ 3 มิถุนายน พ.ศ. 2557 (“ประกาศ ที่ ทลธ. 8/2557”) กําหนดหลักเกณฑ์การปฏิบัติหน้าที่ของบุคลากรในธุรกิจตลาดทุน นั้น


เพื่อประโยชน์ในการปฏิบัติตามข้อกําหนดข้างต้นของผู้ประกอบธุรกิจ สํานักงานโดยอาศัยอํานาจตามข้อ 3 ประกอบกับข้อ 23 แห่งประกาศ ที่ ทลธ. 8/2557 จึงกําหนดแนวทางในการปฏิบัติหน้าที่ของบุคลากรในธุรกิจตลาดทุนไว้ดังต่อไปนี้


ข้อ 1 แนวทางตามประกาศนี้มีรายละเอียดเกี่ยวกับการปฏิบัติหน้าที่ของบุคลากรในธุรกิจตลาดทุน ทั้งนี้ รายละเอียดดังกล่าวได้แก่เรื่องดังต่อไปนี้


(1) การปฏิบัติหน้าที่หรือให้บริการด้วยความซื่อสัตย์สุจริต


(2) การปฏิบัติหน้าที่ด้วยความรับผิดชอบและรอบคอบเยี่ยงผู้ประกอบวิชาชีพ


(3) การปฏิบัติหน้าที่ให้เป็นไปตามพระราชบัญญัติหลักทรัพย์และตลาดหลักทรัพย์ พ.ศ. 2535 และพระราชบัญญัติสัญญาซื้อขายล่วงหน้า พ.ศ. 2546 (4) การปฏิบัติหน้าที่ให้เป็นไปตามจรรยาบรรณและมาตรฐานในการประกอบวิชาชีพ


ประกาศ ณ วันที่ 1 เมษายน พ.ศ. 2562


(นายรพี สุจริตกุล)


เลขาธิการ


สํานักงานคณะกรรมการกํากับหลักทรัพย์และตลาดหลักทรัพย์








|  | สารบัญ บทนํา | 2 |
|  | แนวทางปฏิบัติหน้าที่ของบุคลากรในธุรกิจตลาดทุน | 2 |
|  | ข้อที่ 1 การปฏิบัติหน้าที่หรือให้บริการด้วยความซื่อสัตย์สุจริต | 2 |
|  | ข้อที่ 2 การปฏิบัติหน้าที่ด้วยความรับผิดชอบและรอบคอบเยี่ยงผู้ประกอบวิชาชีพ | 3 |
|  | ข้อที่ 3 การปฏิบัติหน้าที่ให้เป็นไปตามพระราชบัญญัติหลักทรัพย์และตลาดหลักทรัพย์ พ.ศ. 2535 และพระราชบัญญัติสัญญาซื้อขายล่วงหน้า พ.ศ. 2546 | 8 |
|  | ข้อที่ 4 การปฏิบัติหน้าที่ให้เป็นไปตามจรรยาบรรณและมาตรฐานในการประกอบวิชาชีพ | 9 |








|  | บทนํา เพื่อประโยชน์ในการปฏิบัติตามข้อกําหนดเกี่ยวกับการปฏิบัติหน้าที่ของบุคลากร ในธุรกิจตลาดทุนในประกาศว่าด้วยหลักเกณฑ์เกี่ยวกับบุคลากรในธุรกิจตลาดทุน และเป็นแนวทางปฏิบัติ ที่ถือว่าเหมาะสมและสอดคล้องตามประกาศนี้ สํานักงานจึงได้กําหนดแนวปฏิบัติหน้าที่ของบุคลากร ในธุรกิจตลาดทุน เพื่อให้ถือเป็นแนวทางในการปฏิบัติหน้าที่ต่อไป แนวทางปฏิบัติหน้าที่ของบุคลากรในธุรกิจตลาดทุน ข้อ 1 การปฏิบัติหน้าที่หรือให้บริการด้วยความซื่อสัตย์สุจริต เช่น (1) ต้องไม่กระทําการไปในทางไม่ซื่อสัตย์สุจริต เช่น (1.1) ไม่กระทําการหรือให้การสนับสนุน ช่วยเหลือในการกระทําการโดยมิชอบ หรือได้ไปซึ่งทรัพย์สินของผู้ลงทุน เช่น ทุจริต ยักยอก ฉ้อโกง ทรัพย์สินของผู้ลงทุน เป็นต้น (1.2) ไม่เปิดบัญชีซื้อขายหลักทรัพย์/สัญญาซื้อขายล่วงหน้าโดยใช้ชื่อและลงลายมือชื่อของบุคคลอื่น และใช้บัญชีดังกล่าวซื้อขายเพื่อตนเองหรือผู้อื่น (1.3) ไม่จัดหา nominee เพื่อเปิดบัญชีซื้อขายหลักทรัพย์/สัญญาซื้อขายล่วงหน้า หรือจัดหาบัญชีให้บุคคลอื่นเพื่อซื้อขาย (1.4) ไม่ใช้บัญชีซื้อขายหลักทรัพย์/สัญญาซื้อขายล่วงหน้าของผู้ลงทุน ซื้อขายหลักทรัพย์/สัญญาซื้อขายล่วงหน้าเพื่อตนเองหรือผู้อื่น โดยผู้ลงทุนไม่ยินยอม (1.5) ไม่นําทรัพย์สินหรือข้อมูลของบริษัทที่ไม่ใช่ทรัพย์สินทั่วไป เช่น software หรือข้อมูลของผู้ลงทุน เป็นต้น ไปใช้เพื่อประโยชน์ตนเอง หรือบุคคลอื่น โดยไม่ได้รับอนุญาตจากบริษัท (2) ต้องซื่อสัตย์สุจริตต่อการประกอบวิชาชีพ โดยไม่กระทําการในลักษณะเอาเปรียบ ผู้ลงทุน หรือแสวงหาประโยชน์จากผู้ลงทุนให้แก่ตนเองหรือบุคคลอื่น เช่น (2.1) ไม่ใช้หรือขอใช้บัญชีซื้อขายหลักทรัพย์/สัญญาซื้อขายล่วงหน้าของผู้ลงทุน ซื้อขายหลักทรัพย์/สัญญาซื้อขายล่วงหน้าเพื่อตนเองหรือผู้อื่น โดยผู้ลงทุนยินยอม (2.2) ไม่วิเคราะห์ ชักชวนหรือให้คําแนะนําในลักษณะที่เป็นการกระตุ้น ยุยง หรือสนับสนุนให้ผู้ลงทุนทําธุรกรรมบ่อยครั้ง (churning) (2.3) ไม่เบียดบังหรือไม่แสวงหาประโยชน์จากผู้ลงทุนโดยอาศัยโอกาส ในการปฏิบัติงาน เช่น (ก) ไม่นําข้อมูลเกี่ยวกับการวิเคราะห์การลงทุนที่อยู่ระหว่างการจัดทําบทวิเคราะห์การลงทุนไปซื้อขายหรือแสวงหาผลประโยชน์ต่อตนเองหรือบุคคลอื่นก่อนที่จะมีการเผยแพร่บทวิเคราะห์ให้กับผู้ลงทุน (ข) ไม่เรียกเก็บหรือรับค่าธรรมเนียมหรือค่าตอบแทนจากผู้ลงทุนนอกเหนือจาก ที่ต้องชําระต่อผู้ประกอบธุรกิจ เช่น รับบริหาร port ให้ผู้ลงทุนโดยเรียกผลตอบแทน เป็นต้น (ค) ไม่เสนอขายหุ้น IPO โดยได้รับผลตอบแทนเกินกว่าที่ลูกค้าต้องจ่ายจริง (ง) ไม่รับสินบน (จ) ไม่รับค่าตอบแทนหรือรับผลประโยชน์อื่นใดไม่ว่าในรูปเงิน สิ่งของ หรือบริการจากบุคคลใด ๆ ยิ่งกว่าประโยชน์ปกติที่พึงได้รับจากการประกอบธุรกิจ (2.4) ต้องดําเนินการซื้อขายหลักทรัพย์/สัญญาซื้อขายล่วงหน้าให้ผู้ลงทุนตามลําดับก่อนหลัง เพื่อไม่ให้มีการหาประโยชน์ หรือเป็นการเอาเปรียบผู้ลงทุน เว้นแต่ผู้ลงทุนได้กําหนดเงื่อนไข การซื้อขายหลักทรัพย์/สัญญาซื้อขายล่วงหน้าไว้เป็นอย่างอื่นอย่างชัดเจน (2.5) ในการจัดการกองทุน ต้องไม่ทําธุรกรรมเพื่อลูกค้ากับคู่สัญญารายใดรายหนึ่งบ่อยครั้งเกินจําเป็น (churning) เว้นแต่เป็นการดําเนินการตามที่ตกลงไว้กับลูกค้า ข้อ 2 การปฏิบัติหน้าที่ด้วยความรับผิดชอบและรอบคอบเยี่ยงผู้ประกอบวิชาชีพ และปฏิบัติต่อผู้ลงทุนทุกรายอย่างเป็นธรรม ด้วยความเอาใจใส่ ระมัดระวัง รอบคอบ โดยคํานึงถึงประโยชน์ของผู้ลงทุนเป็นสําคัญ เช่น (1) การให้ข้อมูล/เอกสารตรงต่อความจริง (1.1) ไม่เปิดเผยหรือเผยแพร่ข้อมูล หรือเอกสารอันเป็นเท็จที่อาจทําให้สําคัญผิด หรือ ไม่ปกปิดข้อความจริงที่ควรบอกให้แจ้งในสาระสําคัญต่อผู้ลงทุน ผู้ถือหุ้น ผู้ประกอบธุรกิจ หรือทางการ เช่น ปกปิดข้อมูล หรือยื่นเอกสารเท็จในการขอความเห็นชอบเป็นบุคลากรในธุรกิจตลาดทุนต่อสํานักงาน เป็นต้น (1.2) ไม่ปกปิดข้อมูลหรือยื่นเอกสารอันเป็นเท็จต่อผู้ประกอบธุรกิจ เพื่อช่วยเหลือ ผู้ลงทุน เช่น ปกปิด ตกแต่งข้อมูล เพื่อเปิดบัญชี หรือเพื่อให้ได้รับอนุมัติวงเงินเพิ่ม เป็นต้น (1.3) ไม่ให้ข้อมูลไม่ครบถ้วนหรือไม่ตรงต่อความจริง เพื่อปกปิดผู้ลงทุนหรือ เพื่อช่วยเหลือผู้กระทําผิด (2) การทําความรู้จักและตรวจสอบเพื่อทราบข้อเท็จจริงกี่ยวกับลูกค้า (“KYC/CDD”) และการประเมินความเหมาะสมในการลงทุน (suitability test) (2.1) ต้องทํา KYC/CDD อย่างครบถ้วนและเพียงพอเพื่อทราบและระบุตัวตน หรือผู้รับประโยชน์ที่แท้จริงของลูกค้า ทั้งนี้ หากพบรายการที่อาจเข้าข่ายผิดปกติ หรือมีเหตุอันควรสงสัยต้องทํา enhanced KYC/CDD โดยไม่ชักช้า (2.2) ต้องจัดทํา suitability test อย่างครบถ้วนและเพียงพอ เพื่อประเมินความสามารถ ในการรับความเสี่ยงในการลงทุนของลูกค้า อันจะนําไปสู่การให้คําแนะนําการลงทุนแก่ลูกค้าอย่างเหมาะสม (3) การให้คําแนะนําและการให้ข้อมูลแก่ผู้ลงทุน (3.1) ต้องเปิดเผยชื่อและบริษัทที่ตนสังกัดหรือดําเนินการแทน เมื่อมีการติดต่อ กับผู้ลงทุน เว้นแต่ผู้ลงทุนทราบอยู่แล้ว (3.2) ต้องให้คําแนะนําอย่างเป็นกลางและอิสระตามหลักวิชาชีพอันเป็นที่ยอมรับ และมีเอกสารสนับสนุนที่ใช้อ้างอิงได้ รวมทั้งชี้แจงให้ผู้ลงทุนทราบว่าข้อมูลดังกล่าวเป็นข้อเท็จจริงหรือข้อคิดเห็น อย่างไรก็ดี ในการให้ความเห็นหรือคําแนะนําควรเป็นไปตามแนวทางที่บริษัทต้นสังกัดกําหนด (house opinion) เพื่อให้สามารถนําเสนอความเห็นหรือคําแนะนําเป็นไปในแนวทางเดียวกันได้ก่อนเป็นหลัก (3.3) ต้องให้ข้อมูลหรือคําแนะนําที่เหมาะสม (suitability) แก่ผู้ลงทุนอย่างครบถ้วน ถูกต้อง และเป็นปัจจุบัน รวมทั้งต้องเปิดเผยหรือให้ข้อมูลที่มีความสําคัญและเกี่ยวข้องอย่างเพียงพอ ต่อการตัดสินใจลงทุนของผู้ลงทุน โดยไม่ปกปิดข้อมูลอันเป็นสาระสําคัญซึ่งอาจทําให้เกิดความเข้าใจผิด หรือบิดเบือนข้อเท็จจริง เช่น (ก) เปิดเผยหรือแจ้งข้อมูลเกี่ยวกับลักษณะและความเสี่ยงเฉพาะของหลักทรัพย์/สัญญาซื้อขายล่วงหน้าหรือข้อจํากัดเกี่ยวกับหลักทรัพย์/สัญญาซื้อขายล่วงหน้า เช่น ใบสําคัญแสดงสิทธิ ที่กําลังครบกําหนดอายุ ใบสําคัญแสดงสิทธิที่ให้ผู้ลงทุนไถ่ถอนคืนก่อนครบกําหนดได้ หน่วยลงทุน ของกองทุนรวมที่อยู่ระหว่างการควบรวมกองทุน หน่วยลงทุนประเภทที่รับซื้อคืนแบบมีกําหนดระยะเวลา และเงื่อนไขการจ่ายผลตอบแทน เป็นต้น (ข) เปิดเผยหรือแจ้งข้อมูลเกี่ยวกับบริษัทผู้ออกหลักทรัพย์ เช่น อยู่ระหว่าง การเพิ่มทุนหรือลดทุน การเปลี่ยนแปลงผู้ถือหุ้นรายใหญ่ หรือการควบรวมกิจการ เป็นต้น (ค) เปิดเผย แจ้งข้อมูล หรือคําเตือนต่าง ๆ อันเป็นสาระสําคัญที่อาจมีผลกระทบ ต่อสิทธิประโยชน์ของผู้ลงทุน เช่น ข้อมูลความเสี่ยงของกองทุน ให้คําแนะนําเพิ่มเติม หากผู้ลงทุนจะลงทุน ในกองทุนที่มีความเสี่ยงสูงกว่าที่ผู้ลงทุนจะรับได้ การจ่ายเงินปันผล ภาษี เงื่อนไขในการได้รับเงิน และ Auto redeem เป็นต้น (ง) กรณีการขายหน่วยลงทุน ต้อง 1. แจกหนังสือชี้ชวนให้แก่ผู้ลงทุน หรือให้ข้อมูลในหนังสือชี้ชวนให้ครบถ้วน 2. ให้ข้อมูลหรือคําแนะนําที่เหมาะสมกับข้อมูลผู้ลงทุนตาม customer profile ที่ update 3. ภายหลังจากที่ได้ลงทุนในหน่วยลงทุนนั้นแล้ว ต้องให้ข้อมูลหรือคําแนะนํา ที่มีผลต่อการตัดสินใจลงทุนอย่างต่อเนื่อง เช่น material event เป็นต้น (3.4) ต้องใช้วิจารณญาณในการให้คําแนะนํา หากเป็นการให้คําแนะนําซึ่งเป็นผลมาจากการวิเคราะห์ข่าวที่อาจมีผลกระทบต่อการลงทุนในหลักทรัพย์/สัญญาซื้อขายล่วงหน้าต้องแจ้งให้ผู้ลงทุนทราบถึงที่มาของข่าวดังกล่าวด้วย รวมทั้งไม่ทําการใด ๆ ที่เป็นการเผยแพร่หรือบอกต่อข่าวลือ หรือข้อมูล ที่อาจมีผลกระทบต่อราคาหลักทรัพย์/สัญญาซื้อขายล่วงหน้าที่ยังไม่ได้รับการยืนยันความถูกต้อง จากผู้ที่เกี่ยวข้อง (3.5) ต้องไม่เร่งรัดให้ผู้ลงทุนตัดสินใจในการลงทุน โดยไม่ให้เวลาผู้ลงทุนศึกษาข้อมูล และตัดสินใจอย่างเพียงพอ (3.6) ในการจัดทําบทวิเคราะห์การลงทุนเพื่อเผยแพร่ต่อผู้ลงทุน และวิเคราะห์ การลงทุนผ่านสื่อ (ก) ต้องมีความเป็นอิสระตามหลักวิชาชีพ และมีเอกสารสนับสนุนที่ใช้อ้างอิงได้ (ข) ต้องเปิดเผยว่าได้รับความเห็นชอบเป็นนักวิเคราะห์การลงทุนประเภทปัจจัยพื้นฐานด้านใด[1](#fn1) หรือปัจจัยทางเทคนิค โดยต้องจัดทําบทวิเคราะห์การลงทุน/ให้ข้อมูลตามขอบเขต การปฏิบัติหน้าที่ที่ได้รับมอบหมายจากบริษัทต้นสังกัด (ประเภทปัจจัยพื้นฐานด้านใดหรือปัจจัยทางเทคนิค) ทั้งนี้ ต้องไม่ปฏิบัตินอกขอบเขตของประเภทที่ได้รับความเห็นชอบจากสํานักงาน (4) การปฏิบัติตามคําสั่งของผู้ลงทุน (4.1) ต้องไม่รับมอบหมายจากผู้ลงทุนในการตัดสินใจซื้อขายหลักทรัพย์/ สัญญาซื้อขายล่วงหน้าแทนผู้ลงทุน (4.2) ไม่ตัดสินใจซื้อขายหลักทรัพย์/สัญญาซื้อขายล่วงหน้าให้ผู้ลงทุนโดยผู้ลงทุน ไม่ได้สั่ง ทั้งนี้ ไม่ว่าจะทําเพื่อประโยชน์ของผู้ลงทุน ไม่ว่าจะได้รับประโยชน์จากการจัดการเช่นว่านั้นหรือไม่ และไม่ว่าผู้ลงทุนจะรับรู้หรือไม่รับรู้เรื่องดังกล่าวด้วยก็ตาม รวมถึงไม่ได้เป็นไปตามข้อตกลงที่ทําไว้เป็นลายลักษณ์อักษรที่บริษัททํากับลูกค้า (4.3) ต้องให้บริการซื้อขายหลักทรัพย์/สัญญาซื้อขายล่วงหน้าแก่ผู้ลงทุนตามคําสั่ง ของผู้ลงทุนที่เป็นเจ้าของบัญชีหรือตามคําสั่งของผู้รับมอบอํานาจเป็นลายลักษณ์อักษรจากผู้ลงทุน (4.4) ต้องดําเนินการซื้อขายหลักทรัพย์/สัญญาซื้อขายล่วงหน้าให้ผู้ลงทุนตามลําดับก่อนหลัง เว้นแต่ผู้ลงทุนได้กําหนดเงื่อนไขการซื้อขายหลักทรัพย์/สัญญาซื้อขายล่วงหน้าไว้เป็นอย่างอื่น อย่างชัดเจน (4.5) ต้องไม่ยุ่งเกี่ยวกับทรัพย์สินของผู้ลงทุน เช่น รับมอบหมายจากผู้ลงทุนหรือช่วยเหลือในการจัดการเกี่ยวกับการรับจ่ายเงิน การชําระราคาค่าซื้อขายหลักทรัพย์ การเบิกถอน/โอนย้ายหลักทรัพย์ หรือการวางหลักประกันแทนผู้ลงทุน เป็นต้น (4.6) ต้องจัดทําบันทึกการรับคําสั่งหรือการยืนยันให้ตรงตามความจริง เช่น ไม่จัดทํารายงานการส่งคําสั่งซื้อขายหลักทรัพย์/สัญญาซื้อขายล่วงหน้าของลูกค้า (ใบ F8) โดยผู้ลงทุน ไม่ได้มาส่งคําสั่งซื้อขายที่ห้องค้า และไม่อําพรางเป็นผู้ลงทุนเพื่อยันยันรายการซื้อขาย โดยผู้ลงทุนรับทราบเป็นต้น (4.7) ต้องไม่เป็นผู้ส่งคําสั่งซื้อขายหลักทรัพย์ที่ไม่เหมาะสม (false market) (4.8) ต้องยับยั้ง ทักท้วง หรือแจ้ง ในการให้บริการซื้อขายหลักทรัพย์หรือ สัญญาซื้อขายล่วงหน้ากับบุคคล ซึ่งน่าเชื่อหรือสงสัยว่ามีการกระทําที่เป็นการฝ่าฝืนกฎหมายว่าด้วยหลักทรัพย์และตลาดหลักทรัพย์ หรือกฎหมายว่าด้วยสัญญาซื้อขายล่วงหน้า (4.9) ต้องจัดให้มีที่มาของคําสั่งซื้อขายหลักทรัพย์/สัญญาซื้อขายล่วงหน้า ของผู้ลงทุน (เช่น บันทึกเทป หรือจัดทํา order ticket) เป็นต้น (5) การให้ความช่วยเหลือผู้ลงทุนให้ซื้อขายหลักทรัพย์/สัญญาซื้อขายล่วงหน้า ที่ไม่เหมาะสมกับฐานะการเงิน (5.1) ต้องไม่ช่วยเหลือ สนับสนุนหรือร่วมมือกับผู้ลงทุนในการซื้อขายหลักทรัพย์/สัญญาซื้อขายล่วงหน้าที่ไม่เหมาะสมกับฐานะทางการเงิน ความสามารถในการชําระหนี้ หรือข้อจํากัด การลงทุนของผู้ลงทุน เช่น ชําระค่าซื้อหลักทรัพย์แทนผู้ลงทุน เป็นต้น (5.2) ต้องไม่มีส่วนเกี่ยวข้องกับการใช้เงินกู้นอกระบบเพื่อการซื้อขายหลักทรัพย์/สัญญาซื้อขายล่วงหน้า เช่น ใช้หรือจัดหาแหล่งเงินกู้นอกระบบ ให้การสนับสนุนหรือช่วยเหลือหรือรู้เห็นว่ามีการใช้เงินกู้นอกระบบในการซื้อขายหลักทรัพย์/สัญญาซื้อขายล่วงหน้า เป็นต้น (6) การปฏิบัติงานด้วยความระมัดระวังไม่ให้เกิดความขัดแย้งทางผลประโยชน์ (conflict of interest) เช่น (6.1) หลีกเลี่ยงการติดต่อ ชักชวน หรือให้คําแนะนําการลงทุน ที่อาจก่อให้เกิด ความขัดแย้งทางผลประโยชน์ เว้นแต่จะเปิดเผยถึงส่วนได้เสียหรือความขัดแย้งทางผลประโยชน์นั้น ให้ผู้ลงทุนทราบ เช่น (ก) บริษัทหลักทรัพย์ ผู้บริหารของบริษัทหลักทรัพย์ หรือนักวิเคราะห์การลงทุนและผู้แนะนําการลงทุนถือหุ้นในบริษัทผู้ออกหลักทรัพย์เกินกว่าร้อยละห้าของหุ้นที่มีสิทธิออกเสียงทั้งหมดของบริษัทผู้ออกหลักทรัพย์ ทั้งนี้ ให้นับรวมหุ้นของคู่สมรสและบุตรที่ยังไม่บรรลุนิติภาวะของบุคคลดังกล่าวด้วย (ข) บริษัทหลักทรัพย์หรือบริษัทที่เกี่ยวข้องเป็นผู้ออกหลักทรัพย์นั้น (ค) ผู้บริหารของบริษัทหลักทรัพย์หรือนักวิเคราะห์การลงทุนและผู้แนะนํา การลงทุนเป็นกรรมการในบริษัทผู้ออกหลักทรัพย์นั้น (ง) บริษัทหลักทรัพย์หรือบริษัทที่เกี่ยวข้องอยู่ระหว่างทําหน้าที่เป็นที่ปรึกษาทางการเงินตามประกาศว่าด้วยการให้ความเห็นชอบที่ปรึกษาทางการเงินและขอบเขตการดําเนินงาน (จ) ผู้แนะนําการลงทุนได้รับประโยชน์ตอบแทนในการติดต่อ ชักชวน ให้คําแนะนํา หรือขายแก่ผู้ลงทุนในอัตราที่แตกต่างกัน เช่น ได้รับคะแนนผลงาน (Sale Score Point) หรือค่าธรรมเนียมจากการขายหน่วยลงทุนของกองทุนรวมหนึ่งมากกว่าอีกกองทุนรวมหนึ่ง เป็นต้น (6.2) ดําเนินการตามหลักเกณฑ์ที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการจัดจําหน่ายหลักทรัพย์ในกรณีที่นักวิเคราะห์การลงทุนและผู้แนะนําการลงทุนทําหน้าที่ชักชวน แนะนําให้ผู้ลงทุน ซื้อขายหลักทรัพย์ หรือเผยแพร่บทความหรืองานวิจัยเกี่ยวกับหลักทรัพย์ ในกรณีที่บริษัทหลักทรัพย์เป็นผู้จัดจําหน่ายหลักทรัพย์ ตามประกาศดังกล่าว (6.3) แจ้งให้ผู้ลงทุนทราบถึงการเป็นคู่สัญญากับผู้ลงทุน ในกรณีที่บริษัทหลักทรัพย์ เข้าเป็นคู่สัญญาในการซื้อขายหลักทรัพย์กับผู้ลงทุน เว้นแต่กรณีที่บริษัทหลักทรัพย์เป็นผู้ดูแลสภาพคล่อง (market maker) หรือผู้ค้าหลักทรัพย์ (dealer) และแจ้งให้ผู้ลงทุนทราบว่าบริษัทหลักทรัพย์ทํารายการซื้อขายหลักทรัพย์กับผู้ลงทุนในฐานะใด ในกรณีที่บริษัทเป็นทั้งนายหน้าซื้อขายหลักทรัพย์และผู้ค้าหลักทรัพย์นั้น (6.4) ในการจัดทําบทวิเคราะห์การลงทุน นักวิเคราะห์การลงทุนต้องไม่ซื้อหรือขายหลักทรัพย์ก่อนที่บทวิเคราะห์การลงทุนในหลักทรัพย์ดังกล่าวได้ถูกเผยแพร่แก่ผู้ลงทุนไปแล้วไม่น้อยกว่าสามวันทําการ (6.5) การจัดการลงทุนเพื่อลูกค้า กรณีที่เป็นธุรกรรมที่มีความขัดแย้งทางผลประโยชน์ ต้องแสดงได้ว่าเป็นการทําธุรกรรมโดยคํานึงถึงประโยชน์ที่ดีของลูกค้าและทําธุรกรรมตามธรรมเนียม ทางการค้าปกติ  รวมทั้งเปิดเผยผลการทําธุรกรรมที่มีความขัดแย้งทางผลประโยชน์ให้ลูกค้าทราบ อย่างครบถ้วน ถูกต้อง เป็นไปตามหลักเกณฑ์ที่กําหนด หรือเปิดเผยในระยะเวลาที่กําหนดตามสัญญาที่ตกลงไว้กับลูกค้า (7) การปฏิบัติตามหลักเกณฑ์และระเบียบปฏิบัติของบริษัทที่สังกัด (7.1) ต้องปฏิบัติหน้าที่ให้เป็นไปตามประเภทที่ตนได้รับความเห็นชอบหรือขอบเขต ที่ได้รับมอบหมายจากบริษัทที่ตนสังกัดหรือดําเนินการแทน เช่น ทําหน้าที่ภายในขอบเขตความรับผิดชอบ ที่บริษัทมอบหมาย ไม่จัดการหรือยุ่งเกี่ยวกับเอกสารหลักฐานที่เกี่ยวข้องกับการซื้อขายหลักทรัพย์/สัญญา ซื้อขายล่วงหน้าของผู้ลงทุนที่อยู่ในความรับผิดชอบของสายงานด้านปฏิบัติการ (back office) เป็นต้น (7.2) ต้องปฏิบัติตามระเบียบปฏิบัติเกี่ยวกับการซื้อขายหลักทรัพย์/สัญญาซื้อขายล่วงหน้าของพนักงาน (8) การปฏิบัติงานอื่น เช่น (8.1) ต้องรักษาความลับของผู้ลงทุน เช่น การไม่นําข้อมูลส่วนบุคคล ข้อมูลการลงทุน ในหลักทรัพย์/สัญญาซื้อขายล่วงหน้า และข้อมูลทางการเงินของผู้ลงทุนไปเปิดเผย เว้นแต่เป็นการเปิดเผยตามหน้าที่ และไม่นําข้อมูลผู้ลงทุนนําไปหาประโยชน์แก่ตนเองและบุคคลอื่น เป็นต้น (8.2) ไม่รับประกันต่อผู้ลงทุนเกี่ยวกับผลตอบแทน ผลประโยชน์ ผลขาดทุน หรือความเสียหาย ที่อาจเกิดจากการซื้อขายหลักทรัพย์/สัญญาซื้อขายล่วงหน้า (8.3) ต้องไม่ลงนามในเอกสารเพื่อแสดงการทําหน้าที่ โดยไม่ได้ทําหน้าที่นั้นจริง เช่น ลงนามในใบคําสั่งซื้อขายหน่วยลงทุน หรือลงนามในเอกสารอื่นที่ตนไม่ได้เป็นผู้ติดต่อหรือให้คําแนะนํา กับผู้ลงทุน เป็นต้น (8.4) จัดการกองทุนโดยปฏิบัติต่อผู้ลงทุนทุกรายอย่างเท่าเทียมและเป็นธรรม เช่น การจัดสรรการลงทุน  การจัดสรรหลักทรัพย์ทั้งก่อนและหลังการลงทุน การใช้ราคาหลักทรัพย์ในการทํา ธุรกรรม การกําหนดมูลค่ายุติธรรมของหลักทรัพย์ การเปิดเผยข้อมูลที่จําเป็นต่อการตัดสินใจลงทุนแก่ลูกค้าอย่างครบถ้วน เป็นต้น ข้อ 3 การปฏิบัติหน้าที่ให้เป็นไปตามพระราชบัญญัติหลักทรัพย์และตลาดหลักทรัพย์ พ.ศ. 2535 พระราชบัญญัติสัญญาซื้อขายล่วงหน้า พ.ศ. 2546 และประกาศที่ออกโดยอาศัยอํานาจแห่งกฎหมายดังกล่าวในส่วนที่เกี่ยวกับการปฏิบัติหน้าที่ของตน รวมทั้งส่วนที่ใช้บังคับกับผู้ประกอบธุรกิจ เช่น (1) ต้องปฏิบัติตามหลักเกณฑ์ที่เกี่ยวกับการติดต่อ ชักชวน ให้คําแนะนํา วางแผน หรือ การวิเคราะห์คุณค่าหรือความเหมาะสมในการซื้อขายหรือการลงทุนในหลักทรัพย์หรือสัญญาซื้อขายล่วงหน้า (1.1) ต้องใช้ระบบการบันทึกการให้คําแนะนํา การรับคําสั่งซื้อขาย และการเจรจา ตกลงเกี่ยวกับการลงทุนกับผู้ลงทุนที่บริษัทจัดไว้ และจัดเก็บบทวิเคราะห์ไว้ตามระยะเวลาที่หลักเกณฑ์กําหนด (1.2) ต้องให้คําแนะนําและข้อมูลแก่ผู้ลงทุนเกี่ยวกับหลักเกณฑ์ต่าง ๆ อย่างชัดเจน และถูกต้อง เช่น การวางหลักประกัน การคํานวณ Excess Equity การบังคับขาย เป็นต้น (2) ต้องไม่ละเลยการตรวจสอบดูแลตามสมควร (fail to supervise) สําหรับการปฏิบัติหน้าที่ของผู้บริหาร ผู้จัดการกองทุน และกรรมการในคณะกรรมการลงทุนของกองทุน เป็นต้น เช่น (2.1) ต้องดําเนินการแก้ไขทันที เมื่อรับทราบข้อมูลเกี่ยวกับการกระทําผิด หรือ รู้ว่ามีระบบงานบกพร่อง เช่น มีพนักงานแจ้งหรือรายงานข้อมูลให้ทราบแล้ว ต้องรีบดําเนินการแก้ไข เป็นต้น (2.2) ต้องกําหนดให้มีระบบงานที่เพียงพอในการกํากับดูแลให้มีประสิทธิภาพ เช่น กําหนดระบบงานตรวจสอบที่มี check & balance หรือมีการแบ่งแยกหน้าที่ระหว่าง front office และ back office เป็นต้น (2.3) ไม่ละเลยการตรวจสอบดูแลให้มีการปฏิบัติตามระบบงาน หรือกํากับดูแลบุคลากรของตน เช่น ตรวจสอบ หรือสอบทานให้มีการปฏิบัติตามระบบในเวลาที่เหมาะสม หรือเมื่อพบว่ามีเหตุการณ์ที่ไม่ปกติ เป็นต้น ข้อ 4 การปฏิบัติหน้าที่ให้เป็นไปตามจรรยาบรรณและมาตรฐานในการประกอบวิชาชีพ ที่กําหนดโดยสํานักงาน สมาคม หรือหน่วยงานที่เกี่ยวข้องกับธุรกิจตลาดทุนที่สํานักงานยอมรับ เช่น (1) ต้องปฏิบัติตามหลักเกณฑ์ในการปฏิบัติงานที่สมาคมบริษัทหลักทรัพย์ไทยกําหนด เช่น เรื่อง มาตรฐานการประกอบธุรกิจสัญญาซื้อขายล่วงหน้า และการจัดทําบทวิเคราะห์และคุณสมบัตินักวิเคราะห์ เป็นต้น (2) ในกรณีที่นักวิเคราะห์การลงทุน หรือผู้แนะนําการลงทุนเป็นผู้ที่ขึ้นทะเบียนกับ ตลาดหลักทรัพย์หรือศูนย์ซื้อขายสัญญาซื้อขายล่วงหน้าเพื่อเป็นตัวแทนของสมาชิกในการซื้อขาย ด้วยระบบการซื้อขาย ต้องปฏิบัติตามหลักเกณฑ์ที่ตลาดหลักทรัพย์หรือศูนย์ซื้อขายสัญญาซื้อขายล่วงหน้ากําหนด เช่น การส่งคําสั่งที่มีลักษณะไม่เหมาะสม การ rebate การใช้หรือเปิดเผย trader ID เป็นต้น (3) ต้องปฏิบัติตามหลักเกณฑ์การจัดทําบทวิเคราะห์ที่มีคุณภาพของสมาคมนักวิเคราะห์ การลงทุน |  |


-----------------------สํานักงานคณะกรรมการกํากับหลักทรัพย์และตลาดหลักทรัพย์


แนวทางในการปฏิบัติหน้าที่ของบุคลากรในธุรกิจตลาดทุน


-----------------------24





---


1.